Mar de proa: Temeraris, inconscients, valents, intrépits o bon maniobristes????\nPublicado por Carlos Ramos i Solà en 22:23\nNi el “ Cadereto “ a Santa Cruz de la Palma, ni el Migjorn a San Sebastian de La Gomera els recordo amb tan mala ......., i això que no es quedaven curts.\nEs la segona versió de “ Capitanes Intrépidos “.\n14 de juliol de 2013 a les 0:34\nGràcies Pere pels teus comentaris.\nVeig que al menys hi ha algú que llegeix el blog, no dubtis en escriure tot allò que recordis de la nostre època als “Delfins”, segur que recordes moltes més coses que jo, no envà vas estar bastants més anys que jo a la companyia.\nHem d’intentar fer una trobada de tots els que tant a l’Escola com navegant, varem passar molt de temps junts.\n15 de juliol de 2013 a les 20:40


La mort de l'aiatol·lah Montazeri deixa òrfena l'oposició iraniana - VilaWeb\nDilluns 21.12.2009 06:00\nLa mort de l'aiatol·lah Montazeri deixa òrfena l'oposició iraniana\nConcentracions multitudinàries de record al dirigent dissident\nLa mort, ahir, del gran aiatol·là Montazeri ha mogut grans concentracions de dol a tot l'Iran. Milers de persones fan cap ara a Qom, on vivia i on dilluns es faran els funerals per aquest capitost dissident de la revolució islàmica, que havia esdevingut un respectat defensor dels drets humans.\nHossein-Ali Montazeri era un important teòleg i activista iranià, un dels capdavanters de la Revolució Islàmica del 1979. De fet, era el successor de l'aiatol·là Khomeini, però les seves crítiques al règim el van fer caure en desgràcia. Durant tres dècades va ser un dels crítics del règim islàmic més reconeguts, especialment per la seva posició en defensa dels drets humans i contra el tracte reservat a les dones. El fet de ser un aiatol·là i un dels grans marja del l'islam xiïta li va permetre una certa llibertat, però no sempre. Entre 1997 i 2003 va viure en arrest domiciliari, a la ciutat sagrada de Qom.\nLa disputa amb Khomeini\nMontazeri era el successor natural de Khomeini al capdavant de la revolució iraniana, però l'any 1987 i 1988 va tenir algunes topades públiques amb el cap revolucionari. De primer, va criticar els assassinats en massa, més tard va criticar públicament la condemna contra Salman Rushdie i finalment va criticar directament Khomeini, que va respondre amb un furiós atac, el març del 1989.\nA conseqüència de l'oposició, Montazeri fou desposseït del seu títol de gran aiatol·là, els seus llibres van ser retirats de la circulació i les seves fotografies, de les mesquites.\nLa seva figura pública es va apagar, per més que era el màxim referent dels reformistes iranians. El 2007 va reaparèixer criticant durament la política nuclear de l'Iran i l'estil de govern de Mahmud Ahmadinejad i fent discursos en defensa de la llibertat religiosa, reivindicant els drets de cristians, jueus i bahais.\nDurant els incidents posteriors a les eleccions iranianes d'enguany Montazeri va manifestar la seva simpatia envers els manifestants que protestaven al carrer contra el frau electoral.\nWeb oficial d'Hossein-Ali Montazeri.\nLa policia carrega contra milers de reformistes a l'Iran (04.11.2009)\nL'Iran processarà l'ex-candidat reformista Karubi per denunciar la violació de detinguts (13.10.2009)\nComença un altre judici massiu contra opositors iranians (16.08.2009)\nL'Iran acusa països estrangers d'incitar les protestes de fa dos mesos (08.08.2009)\nAhmadinejad promet el càrrec invocant la 'pau' en front de 'l'agressió i l'arbitrarietat' (05.08.2009)\nEl Consell de Guardians confirma la discutida victòria d'Ahmadinejad (30.06.2009)\nMousavi es reuneix amb el Consell de Guardians (29.06.2009)\nEl G-8 d'Exteriors critica la repressió als carrers de Teheran (27.06.2009)\nLes autoritats iranianes continuen les detencions i el setge contra els opositors (25.06.2009)\nEls ex-candidats presidencials de l'Iran tenen cinc dies més per a presentar queixes (24.06.2009)\nEls manifestants tornen a desafiar la prohibició de concentracions de protesta a l'Iran (22.06.2009)\nDeu morts, pel cap baix, durant les topades d'ahir entre policia i manifestants a Teheran (21.06.2009)\nExplota una bomba al monument a Khomeini causant un mort i i dos ferits pel cap baix (20.06.2009)\nMousavi assumeix en públic la direcció de la revolta a l'Iran (19.06.2009)


El grup Bufa & Sons oferirà un concert dins de les activitats del Pla Educatiu d'Entorn\n'Bufa & Sons: Tubs del món' actuaran a l'Auditori Josep Carreras el proper 17 d'abril a les 11.30 h, dins de les activitats del Pla Educatiu d'Entorn.\nEl concert anirà a càrrec... Llegiu més\nSaber gestionar les emocions dels fills, propera xerrada del Pla Educatiu d'Entorn\nEl dilluns 9 de maig tindrà lloc una xerrada sobre com gestionar les emocions dels fills, i anirà a càrrec de Carme Negrillo, directora de l'escola Antoni Torroja i Miret i professora de la URV.&... Llegiu més\n9/5/2016, 18.00 h\nUna xerrada sobre noves tecnologies i seguretat, per a pares i mares\nEl Pla Educatiu d'Entorn ens torna a portar una altra activitat. En aquest cas, està dirigida a pares i mares i està relacionada amb la seguretat en les noves tecnologies. La xerrada, que tindrà lloc ... Llegiu més\n24/5/2016, 18.00 h\nÚltima sessió del Club de Lectura dins del Pla Educatiu d'Entorn\nEl divendres 3 de juny es durà a terme l'última sessió del Club de Lectura al Centre Cívic i Cultural el Colomí. La sessió començarà a les 6 de la tarda i anirà a càrrec de Carme Solé, professora de L... Llegiu més\n3/6/2016, 18.00 h\nLes activitats del Pla Educatiu d'Entorn finalitzen amb una xerrada de primers auxilis\nEl dimecres 8 de juny tindrà lloc al Centre Cívic i Cultural el Colomí, una xerrada/taller a càrrec de Projecte ANDREA sobre primers auxilis. La xerrada començarà a les 6 de la tarda. Llegiu més\n8/6/2016, 18.00 h\nPrimera sessió de Club de Lectura del Pla Educatiu d'Entorn\nDivendres 11 de desembre es durà a terme la primera sessió de Club de Lectura, en el marc de les activitats del Pla Educatiu d'Entorn.\nLa sessió tindrà lloc al Centre Cívic i Cultu... Llegiu més\n11/12/2015, 18.00 h\nAquest dijous, primera activitat del Pla Educatiu d'Entorn per a les famílies\nLa presentació del Pla Educatiu d'Entorn tindrà lloc el proper dijous 26 de novembre a les 17.30 h al Centre Cívic i Cultural el Colomí i anirà a càrrec de la regidora d'Ensenyament, Manuela Moya... Llegiu més\n26/11/2015, 17.30 h\nEl Pla Educatiu d'Entorn programa un total de 15 activitats per a pares i mares\nEl Departament d'Ensenyament de l'Ajuntament de Vila-seca, juntament amb les AMPA de les escoles del municipi, han elaborat la programació d'activitats del Pla Educatiu d'Entorn per al present cu... Llegiu més\nEl Centre Cívic i Cultural el Colomí acollirà el dia 25 de novembre a les 6 de la tarda, una taula rodona sobre la violència envers les dones a càrrec dels diferents professionals de l'Àrea Bàsic... Llegiu més\n25/11/2015, 18.00 h\nEl grup Químics i Músics Solidaris organitza un concert en benefici de la Fundació Casal l'Amic i Rainbows for Children\nEl grup Químics i Músics Solidaris organitzen per al proper dijous 26 de novembre un concert solidari a l'Auditori Josep Carreras, a partir de les 21.00 h.\nAquest any, el concert, que an... Llegiu més\n26/11/2015, 21.00 h\nVila-seca organitza una setmana d'activitats entorn a la Diabetis\nL'Ajuntament de Vila-seca i l'Àrea Bàsica de Salut organitzen la segona Setmana de la Diabetis al nostre municipi, en el marc del Dia Mundial de la Diabetis, el passat 14 de novembre.\nJornada tècnica de Big Data a la Facultat\nLa Facultat de Turisme i Geografia de la URV acollirà una jornada tècnica de 'Big Data: construint intel·ligència estratègica' el proper 4 de desembre a partir de les 9.30 h.\nLes jornade... Llegiu més\n4/12/2015, 9.30 h\nDonació de sang el proper 28 de novembre\nEl proper dissabte 28 de novembre el Centre de Salut de Vila-seca acollirà novament la donació de sang... Llegiu més\n28/11/2015, 10.00 h\nL'Orquestra Camerata XXI oferirà el pròxim concert a l'Auditori Josep Carreras\nEl proper concert a l'Auditori Josep Carreras vindrà de la mà de l'Orquestra Camerata XXI i es durà a terme el divendres 20 de novembre a les 21.30 h. Sota la direcció i l'acompanyament de piano ... Llegiu més\n20/11/2015, 21.30 h\nAquest dijous 19 de novembre, el Conservatori de Vila-seca celebrarà la festivitat de Santa Cecília, patrona de la música, amb un concert itinerant per les instal·lacions del centre.\nOrg... Llegiu més\n19/11/2015, 17.30 h\nEl diumenge 22 de novembre, Festa de l'Oli Nou\nEl diumenge 22 de novembre Vila-seca celebrarà, com cada any, la Festa de l'Oli Nou, a la plaça de Sant Antoni.\nOrganitzat per la Cooperativa Agrícola de Vila-seca i l'Ajuntament, hi hau... Llegiu més\n22/11/2015, 9.00 h\nLa Biblioteca de Vila-seca organitza una xerrada sobre el testament vital\nLa Biblioteca de Vila-seca acollirà el proper 12 de novembre a les 18.30 h una xerrada sobre el testament vital o document de voluntats anticipades.\nLa xerrada anirà a càrrec de Ma... Llegiu més\n12/11/2015, 18.30 h\nLa Asociación Diversidad Latina organitza una jornada esportiva i cultural\nEl Pavelló Municipal d'Esports acollirà el proper 15 de novembre una jornada esportiva i cultural, organitzada per la Asociación Diversidad Latina, amb la col·laboració de l'Ajuntament de Vila-se... Llegiu més\n15/11/2015, 9.30 h\nNancy Fabiola, protagonista de la gala benèfica d'enguany\nLa mezzosoprano Nancy Fabiola, juntament amb el pianista Rubén Fernández, protagonitzarà al gala benèfica a favor de la Llegiu més\n13/11/2015, 21.30 h\nEl diumenge 22 de novembre, concert a favor de la Lliga Contra el Càncer\nEl diumenge 22 de novembre a les 18.00 h, l'Auditori Josep Carreras acollirà un any més, el concert en benefici de la Lliga Contra el Càncer de les Comarques de Tarragona i Terres de l'Ebre. ... Llegiu més\n22/11/2015, 18.00 h


Mavic Allroad Disc Rear Negre comprar i ofertes a Bikeinn\nCompra aquest producte i guanya 138 CoINNs / $ 1.6\nDescripció Mavic Allroad Disc Rear\nEix davanter: eix de 12 mm, fàcilment convertible per alliberar ràpidament amb adaptadors inclosos. Convertible a 15 mm amb reemplaçament complet de l'eix\nPosterior sense pneumàtic: 1020 grams\nMàx. Pressió: 30mm 5,8 bars 85 PSI / 35mm 5.1 bars 74 PSI / 40mm 4.5 bars 65 PSI\nMides de pneumàtics recomanades: de 28 a 62 mm (1,1 a 2,5)\nMida ETRTO: 622x23TC\nFront: compatible amb alliberament ràpid, 12x100 i 15x100\nEix de 15 mm (V2373501) + descans de forquilla de 15 mm (V2372501)\nDescobreix tots els productes de la categoria Rodes i cobertes que podràs trobar a bikeinn, com per exemple Mavic Allroad Disc Rear. Compra avui mateix Mavic Allroad Disc Rear i estalvia diners en tots els productes de la secció de Rodes. A més a més, amb la qualitat que et garanteix una marca com Mavic l’èxit en la compra està assegurat. Saps que a part de Mavic Allroad Disc Rear a la botiga de ciclisme també hi trobaràs altres articles per practicar aquest esport? Gràcies a bikeinn ara podràs trobar en una sola botiga una gran varietat de productes de Rodes i cobertes ideals per practicar tots els esports.\nCaracterístiques Mavic Allroad Disc Rear\nTecnologias Mavic Allroad Disc Rear\nSostenibilitat Mavic Allroad Disc Rear\nRoda de grava mavic\nUn bon producte, arribat intacte, excel·lent preu inicial i producte, però l'enviament i un recàrrec personalitzat sorpresa fan que els meus estalvis (del Canadà) siguin menys evidents. El producte va arribar intacte.\nRoda allroad de mavic\nBona roda per gravel. Ve amb adaptadors per diferent mesures. Muntada amb un pneumàtic 2.1 ideal per viatjar per pistes i senders.


Archive: 2019 February - Faura-Casas\nNova modificació de la LCSP respecte dels contractes menors celebrats pel Sistema Espanyol de Ciència, Tecnologia i Innovació\nFebruary 19, 2019 La nostra opinió Autor: Marcos Sánchez\nLa contractació menor per a les entitats incloses en el sistema espanyol de Ciència, Tecnologia i Innovació ha patit un nou i significatiu canvi legal.\nAbans que transcorri un any des de l’entrada en vigor de la LCSP, ja són tres les modificacions d’aquesta norma i dues d’elles afecten al mateix precepte. (more…)\n“13è. Els prestats per intèrprets, artistes, directors i tècnics, que siguin persones físiques, als productors de pel·lícules cinematogràfiques susceptibles de ser exhibides en sales d’espectacles i als organitzadors d’obres teatrals i musicals.” (more…)\nEl TS ha rectificat la seva doctrina i estableix ara que les empreses no tenen obligació d’instal·lar un menjador pels empleats\nFebruary 19, 2019 La nostra opinió Autor: Tomàs Villarroya Moreno\nAquesta decisió del Tribunal produeix un canvi radical a la doctrina seguida fins a la data. El Suprem arriba a aquesta conclusió després de declarar que no és d’aplicació la normativa que donava suport aquesta exigència, i que data de l’any 1938. En l’actualitat aquesta normativa està derogada. Amb la qual cosa les empreses només estan obligades segons el que estableixi el conveni col·lectiu aplicable per a aquest aspecte.


19/05/2011: Jaume Pla al Bestiari\nCategoria: Jaume Pla\nEl capítol sencer, Amagatall, amb Jaume Pla\n19/05/2011: Jaume Pla\nVeure un senyor que es guanya la vida amb el rock and roll en batí, pijama i vambes té alguna cosa d'entrenyable. L'uniforme que porta el Jaume avui és una mica una metàfora de la forma que té de treballar: sense presses, sense la pressió de l'horari en un estudi i a la casa familiar d'un amic seu a l'Empordà, en aparent tranquilitat. Una tranquilitat que no s'adiu ni amb el seu caràcter ni amb la seva carrera.\nLa carrera del Jaume és més que prolífica. Primer amb els Holland Park, un trio que, emmirallat en el pop britànic i la psicodèlia de tota la vida, ens va deixar un parell de discos, testimoni del bulliciós inici de segle a la Bisbal de l'Empordà, el poble natal del Jaume. Els Holland van tenir una vida fugaç, i per al Jaume va ser el pas de l'adol·lescència a la maduresa: Mazoni, la seva banda actual. Un projecte amb els amics de l'escola que segueix de reüll al prestatge on té els discos del Beatles, els Stones, els Beach Boys o els Stone Roses.\nAmb Mazoni ha seguit augmentant la seva fama d'insaciable compositor amb cinc discos d'estudi, un en directe, col·laboracions amb altres músics catalans i concerts a dojo per tot el territori. L'últim disc, Eufòria 5- Esperança 0 (Bankrobber). Ara prepara el seu proper disc en aquest estudi improvisat que visitem per al programa, un lloc que el Jaume adora per la seva sonoritat.\nAmagatall, amb Jaume Pla\n19/05/2011: Paula Bonet\nÉs molt difícil passar davant d’un dibuix de la Paula Bonet sense girar el cap, aturar-se i preguntar-se de qui són les mans que fan uns retrats tan bonics. I això encara és més rellevant si tenim en compte que es dedica a la il·lustració tot just des de fa un any. No és que descobrís la seva vocació artística de sobte. Nascuda a Vila-real, a la Plana Baixa, fa tot just trenta anys, la Paula es va llicenciar en Belles Arts a València, amb estudis a Nova York, Xile i Itàlia. El seu estil era l’oli, però el seu caràcter impulsiu la va fer canviar els pinzells i els llenços per la tinta xinesa, l’aquarel·la i el bolígraf. S’acaba abans i, segons ella, és més ràpid i directe.\nEls seus primers dibuixos van il·lustrar aforismes i poesies d’autors com Carlos Marzal o Carolina Otero. Cosa gens gratuïta. La Paula es guanya la vida com a mestra de llengua i literatura. Les seves il·lustracions s’han escampat com la pólvora per internet, i s’han multiplicat els encàrrecs, de París a Mèxic. I això que només fa un any que s’hi dedica. Li vam demanar que il·lustrés les lletres d’algunes cançons de Mazoni per veure si en Jaume Pla n’encertava alguna. Com a mínim al seu retrat s'hi va veure molt identificat, i és que el pinzell de la Paula va molt i molt fi.\nUna altra banda sota el segell de BankRobber que només per això ja mereix que hi posem les orelles. Jaume Pla és el líder d’aquest grup de l’Empordà nascut a la Bisbal, Mazoni. Cinc discos confirmen que en Jaume està segur d’aquest projecte, i de fet no seria just que no ho estigués, perquè des del treball Esgarrapada (2006), continuant amb Si els dits fossin xilòfons (2007), Mazoni ha estat reconegut per crítica i estimat pel públic, que gaudeix sentint-los pels altaveus i que explota d’entusiasme als directes, carregats d’energia i bona música. Amb l’últim treball, Eufòria 5 – Esperança 0 (2009), s’han tornat a passejar per grans escenaris i han aconseguit uns acabats rítmics de molta força. Es nota que no estem parlant de cap mena d’ignorants musicals: ja sabeu que Jaume Pla és beatlemaníac absolut i amant d’altres bandes històriques.\nA més de Jaume Pla (veu i guitarra), actualment completen la formació titular de Mazoni els músics Miquel Sospedra (baix), Aleix Bou (bateria), Toni Molina (bateria i percussions) i Jordi Rudé (guitarra i teclats). Cinc músics per cinc discos que ens duen a l’eufòria i la catarsi. Mireu com va quedar en Jaume en un llit amb la Bibiana i la resta dels Mazoni tocant al bell mig d'un feréstec Empordà.\nEn negra nit, els Mazoni tocant i el seu Ei, que surt el sol!.\n19/05/2011: Miqui Otero\n“Escriu un llibre abans dels 30 i ja parlarem”. Amb aquesta frase Francisco Casavella reptava el seu cosí petit i saberut, en Miqui Otero. Casavella era un dels millors cronistes de la Barcelona canalla, i el Miqui fa pinta de ser-ne un digníssim successor. Abans de fer els 30 ha escrit, no un, sinó dos llibres. Hilo musical (Alpha Decay, 2010), la primera novel·la, fa uns mesos que és a les llibreries. La cápsula del tiempo (Blackie Books, 2011), el seu segon títol, està a punt de sortir. I diu que en té un tercer al cap. Per idees que no quedi.\nDigueu-ne hiperactivitat, si voleu. No és mala paraula per definir un periodista que tot just als trenta ja ha estampat la seva firma en una pila de publicacions. Amb un coneixement enciclopèdic de la cultura pop, en Miqui és una mena de metralladora d’idees, a més de tenir una reputació excel·lent com a DJ i ser una de les ments pensants del segell Doble Vida Discos. No sabem si el dia del Miqui té 24 hores com el dels altres mortals. Nosaltres li vam demanar calma i que faci de jukebox humà per al nostre protagonista, en Jaume Pla. Mireu-ne la posada a prova aquí o al programa sencer.\n19/05/2011: Causas Externas\nLes làmpades de jardí que envolten en Jaume Pla i la Bibiana en aquest capítol es diuen Ocos i són l’última creació dels Causas Externas, un estudi de disseny jove i prometedor, format per la Clàudia, el David i la Georgina. Sí, “jove” i “prometedor”, en aquest programa, sona a tòpic, però és que en aquest cas és la pura veritat: la història dels Causas Externas comença tot just el 2007, a les aules de l’escola Eina de Barcelona. Amb els estudis de disseny encara per acabar, la Clàudia, la Georgina i el David van tenir l’audàcia de muntar el seu propi estudi.\nEl nom, Causas Externas, és intencionat del tot: de l’exterior, dels objectes quotidians que podem reconèixer fàcilment, és d’on els Causas reinterpreten el disseny a través dels seus productes. Així, un con es pot convertir en una espelma [VELA és de tela], o el portapaquets d’una vespa, en un prestatge. Apadrinats només pel seu talent, tres anys després de començar a treballar, la realitat ha superat la ficció.\nJordi Tamayo, Cristian Marin i Alejandro Carrillo són els responsables del col·lectiu ciclista Encíclika. Un viatge al Japó del Jordi, ara fa cinc anys, va ser la primera trobada amb les fixies, un tipus de bicicleta clàssica de pinyó fix i sense frens. Li van agradar, com a gran aficionat a la bici, però la cosa no va passar d’aquí. Al cap d’un parell d’anys, en una reunió de treball, les fixies li van tornar a la memòria i així va néixer Encíclika, un col·lectiu que es dedica a la difusió de la cultura fixie.\nAquestes bicicletes són un element de la cultura de carrer que ha crescut en nombre de fans en els últims anys gràcies al treball fet des d’Enciclika. La fixie és la bici més llaminera per un dissenyador, ja que existeix la costum de personalitzar-la col·locant tot tipus d’objctes entre els radis. Des d’Encíclika es veu aquest tipus de bicis com un objecte de disseny. I de diversió: des d’aquest col·lectiu es fomenta el Bike Polo, un esport força estrany que barreja el polo i el ciclisme.\n19/05/2011: Ignasi Riembau\nAutodidacte d'alta sensibilitat, Ignasi Riembau és el pintor que va anar il·lustrant el rodatge del capítol amb Jaume Pla. De fet, l'amagatall d'en Jaume, la casa Villa Luz, forma part de l'entorn vital d'aquest artista bisbalenc. Un home de ciències que es va tornar de lletres. Un amant de la pintura, la música, la poesia. Un amant de l'art. Ignasi Riembau pinta de tot i tant li fa resseguir fruites o esbossar el perfil d'una bèstia. Això sí, res de bruts: ell va directe a la versió definitiva. El seu plat fort són les aquarel·les sobre paper amb pigments de tots colors. No és estrany que li agradi l'impressionisme i, en concret, grans artistes com Kandinsky o Picasso. A més, a l'Ignasi no li cal tenir un encàrrec per fer anar el pinzell: té una capacitat creativa constant que no el separa de pintar. I això és tan cert que trasllada qualsevol cosa al paper a través de mil colors mentre, per exemple, tot un Bestiari volta amb Jaume Pla al seu amagatall (i mireu la pròpia casa pintada aquí dalt), el pintor empordanès movia ulls, dits i braços per retratar allò que creia passat pel filtre del seu pensament artístic. Un filtre, sempre, de molts colors i molta vida. .\n19/05/2011: Extres: Jaume Pla (1)\nEn Jaume Pla i la Bibiana pedalen pels paratges empordanesos mentre parlen de bestieses i les teories de la Bibiana.\n19/05/2011: Extres: Jaume Pla (2)\nDesprés que la Bibiana s'animi a titllar de "psico-killer" a Jaume Pla i fer-se un tip de riure, posem a prova en Jaume. Deixem el líder de Mazoni en mans de Miqui Otero, que té una col·lecció de vinils amb èxits històrics i que li proposa improvisar amb veu i guitarra 'God only knows' de The Beach Boys. El que queda clar és que Jaume Pla no es fa enrere davant aquests reptes musicals sinó que els encara bestialment bé!


--> L’aprenent de precari - elseisdoble.com\nL’aprenent de precari\nEren altres temps. La frase, repetida amb argúcia pels vells és d’un grau de justificació absoluta i redemptora. Amb ella queda tot perdonat: altres temps, sí senyor, i en pau. En aquells temps, no tan llunyà, posem per cas els vuitanta, hi havia joves, al voltant dels catorze anys, poc més o menys que quan acabaven l’antiga EGB com que no volien ni estudiar ni aprendre un ofici —ara això, el personatge es diu: ni-ni— ràpidament algú parlava amb el cap de colla, o algú que el coneixia, tan fa, i anava a provar uns dies al camp de mosso auxiliar. Potser, degut al nostre valencià de reminiscències ibèriques, en la llengua vulgar els vells li dirien “pinxe de collidor”.\nAquell “pinxe”, d’ara en avant auxiliar, el que feia era seguir atent al collidor oficial, el fet i segur de les alicates de collir, li feia de servent i amb el cabàs omplert el duia al pes, el buidava i a altre arbre que toca l’angelus. Al final del jorn, si l’avaluació o sentència del collidor havia estat positiva. queia algun xavo. No obstant, pels vuitanta ja començaven a dir d’amagats, que allò que volien era escarmentar el mal estudiant, a veure si amb l’esforç acabava per tornar als llibres. Això, abans dels vuitanta era impensable, qui anava al camp era per quedar-s’hi, perquè calien duros per passar casa.\nL’auxiliar de collidor era una feina bruta, d’observar i sofrir per quatre duros mal caiguts, d’una precarietat absoluta de la qual tothom qui hi era volia deslliurar-se el més aviat possible, passar a ser collidor, dels bons, d’alicates ràpides i cabàs curull, aquell curs precari, de desconsiderat auxiliar sense privilegis ni consideració de rang, servia de curs accelerat, d’inserció i immersió laboral que amb el temps, com que ningú volia anar la camp acabà per desaparèixer. Val a dir que era un curs al marge de tota legislació, de tota via administrativa, sinó una pràctica del gremi, de l’ofici i del procés camperol i citrícola.\nDesaparegut després, si de cas el curs, el paper d’auxiliar, eren uns minuts al voral, quatre consignes i a collir. Ara a tot aquest procés, recuperat d’antuvi li volen dir curs de becari-collidor. Tot perquè hi torna a hi haure més gent que vol anar al camp que jorns en pot oferir el tarongerar, el caquiler o el magraner, que això ara també s’ha diversificat un poc.\nEl cas és que volen legislar, i oficialitzar, una pràctica que es feia de paraula, però ara amb la llei a la mà li faran un rentat de precarietat. Que per al cas seguirà essent igual d’ignominiós, pel que fa al rèdit econòmic que suposarà el curs, sens obligació d’immersió en la feina per part de l’empresa, i per quatre duros mal caiguts.\nSens dubte els sindicats i alguns erudits de la ciència de la dignitat han posat el crit al cel. La cosa no és baladí, donat que et foten a treballar per misèries, almenys que t’ocupen després; però no, l’empresa té l’opció d’una vegada acabat el curs, qualificar-te i que deixes de ser becari-collidor, passes a ser collidor, però a l’atur.\nMalament pinta la cosa pel camp, tan malament com ho feia per a les empreses cap el 2007 o 2008 o... quan començaren a despatxar gent, aleshores el govern s’inventà allò de la FP DUAL, és a dir formar becaris de molts oficis mitjançant una legislació educativa a la mà, que la rentés de precarietat. Sens dubte, aleshores els professionals del ram ho criticaren: “ací no hi ha un corpus empresarial potent que assumisca tants estudiants a les empreses fent pràctiques; València no és Alemanya”, es deia aleshores. No passa res, el govern afegí a la norma educativa una clàusula, les empreses poden acollir els estudiants (becaris) i tenen l’opció de pagar-los, altra opció és becar-los o simplement formar-los sense pagar-los. Solucionat i a formar becaris.\nAhir vam saber que, de tots els alumnes de FP DUAL del País Valencià, un 6% cobra alguna almoina de les empreses per fer les pràctiques, la resta o reben una beca de l’administració o simplement aprenen gratis. I ningú té l’obligació de contractar el jovent format, en acabar, són lliures de seguir formant-se.\n“L’empresa és qui decideix”, això diu la consellera. La precarietat és clarament una cosa d’altres temps. Deu ser que, nous temps nous precaris, com antuvi, treballar dur per quatre duros per tal que tornen a agafar els llibres.


Dissabte 31 de gener, 2015 06.25 hores Portada\nDA diu NO al matrimoni gai\nEls demòcrates presenten una proposició ?alternativa' per denominar-les «unions civils»Els advocats veuen «discriminació» en el text de la majoria i «seguirem lluitant per la igualtat»LAIA F. MAROTESCALDES-ENGORDANYLa consellera socialdemòcrata, Mariona González, ahir durant la sessió del Consell General. Foto: EL PERIÒDICEls 21 consellers de Demòcrates per Andorra van votar ahir que ‘no' a la presa en consideració de la proposició de Llei del PS per regular els matrimonis entre persones homosexuals, en front dels sis vots a favor del PS i dels consellers del grup mixt. No va ser una sorpresa, tal i com va admetre l'advocada Maite Bourgeaud en acabar la sessió del Consell General, però si una decepció, com la va qualificar la consellera socialdemòcrata Mariona Gonzàlez, que va concloure que, «una vegada més ha tornat a guanyar el criteri més conservador i intolerant» dins el grup de DA.\nEl president del grup demòcrata, Ladislau Baró, va ser l'encarregat de dir el perquè: pel nom , ja que «la nostra opció és denominar-les unions civils»i per la «necessitat de situar la modificació legislativa dins el marc de manera progressiva». González va respondre que «es pretén posar dos noms per un contracte idèntic» i que tenir una denominació diferent per raó de la seva orientació sexual, «és contrari al principi de no discriminació»: «quan una persona demana un certificat civil, serà com ser assenyalada amb el dit».\nBaró va dir que «no amaguem el cap sota l'ala» i per això «aquest matí hem entrat a tràmit una proposició de Llei per la modificació de la Llei del matrimoni». Una proposició que pretén un «progrés gradual i en etapes» per no trencar els equilibris i consensos socials», més «prudent i evolutiva», però que el mateix Baró va admetre que era discriminatòria quan va assegurar que «és molt menys discriminatòria que l'actual» i quan va reconèixer que «es podria avançar més, sí, hi estic d'acord». El president del grup demòcrata va comparar-ho amb una qüestió de veure el got mig ple o mig buit, «no estarà a vessar, però no em pot dir que no és un avenç». González li va respondre que presentar una proposició de Llei en la qual s'admet que «hi ha menys discriminació, però n'hi continua havent, és una barbaritat».\n«DISCRIMINATÒRIA»/ «Ara deixo pujar els negres a l'autobús i més endavant els deixaré anar a la universitat». Bourgeaud es va mostrar indignada i va preguntar: «si veuen que hi ha una discriminació, ¿perquè no eliminar-la? ¿què vol dir progressiu?»: «això no és acceptable».\nBourgeau va dir que «el que no es pot fer és dir mentides a la població, i dir que és igual el que és diferent: igual menys el nom, igual menys el mateix accés a l'adopció». Així doncs, per l'advocada la proposta que ahir van anunciar els demòcrates «ja és la resposta de la mateixa discriminació».\nPels advocats, ahir només va ser una batalla, i «queda la gran batalla final, per a la igualtat de dret i per la dignitat de les persones, i aquesta els quatre gats estem segurs que la guanyarà Andorra», sigui en una etapa o dues, la segona de la qual per als advocats ja va començar ahir. Bourgeaud va dir que encara queda escoltar els arguments de l'altra part «perquè no al nom, perquè no directament a l'adopció» i va dir que «si fem les coses a mitges, generarà noves discussions». L'advocat Manel Pujades va afegir que «DA ens ha invitat a seguir, perquè diu gradualment. Perquè si avui és així, demà pot millorar. Seguirem lluitant i no ens cansaran, abans rebentarem», i va alertar al grup demòcrata que els sis consellers que van votar ahir a favor de la presa en consideració, poden presentar un recurs d'inconstitucionalitat a la llei pel fet que preveu una desigualtat.\nSi la proposició és tant igual, «¿per què no s'ha admès a tràmit la proposició del PS?», va preguntar Pujades, «¿o és que es tracta d'una arrogància de la majoria de dir que com que volen altres debats sobre el codi civil, l'atorgament de la iniciativa ha de ser nostre? La cosa és prou important per evitar misèries humanes».\nCODI CIVIL/ Pujades no va ser l'únic que va tractar ahir DA d'arrogant. En el context de la presa en consideració de la Llei de successions, el president del grup mixt, Jaume Bartumeu, va criticar que «quatre consellers de DA, ells sols, han començat l'elaboració del codi civil andorrà per parts». Uns canvis que per a Bartumeu necessiten «un ampli acord polític i la participació de la societat civil». Bartumeu considera que DA ha tractat com «indígenes de les colònies d'abans» els «més de 400 juristes del país que no s'han tingut en compte» i va condemnar que es vulgui «patrimonialitzar i monopolitzar una qüestió cabdal, com l'elaboració d'un codi civil».Ladislau Baró i la consellera demòcrata Silvia Riva van defensar que la modificació s'havia dut a terme «modestament», va dir un, i «des de l'humilitat», l'altre. Bartumeu va respondre que «amb humiltat o modestament m'és igual. No ho han fet bé». Per això, el president va rebutjar la possibilitat de debatre la llei en comissió, ja que considera que abans s'hagués hagut de «fer una elaboració prèvia, on hi participés la societat civil, els professionals i els experts i que s'anés redactant». Bartumeu va lamentar que no s'hagi «contrastat» la posició del grup demòcrata amb juristes ni catedràtics, sinó que s'ha actuat amb «contundència i suficiència».\n1948 Els acusats confessen i la...\n1073 El nou espectacle d'Scalada...\n1011 Un extinent de la Guàrdia Civil...\nEl tinent coronel de la Guàrdia Civil destinat a Andorra José Matas Zapata –jubilado fa 15 anys– va...\n784 Custom Link\tTwitter @PeriodicAND\nby acls us\tEntrades blog Política\nQui somTarifes de Publicitat WebAvís legalEls nostres e-mailsDades de la webConnexióContacte


Estiu al Museu, propostes re-creatives per a grups d’infants | Museu de la Música\nEstiu al Museu, propostes re-creatives per a grups d’infants\nper Eulàlia Vilardell, Àrea de Programació pedagògica\nEl curs escolar està entrant a la recta final, els espais del Museu van perdent progressivament el trànsit intens dels visitants escolars i les nostres col·leccions començaran a trobar a faltar els ulls encuriosits a l’altra costat del vidre, o les melenes alegres protagonistes de selfies! Abans d’entrar, però, en la letargia i descans estival, tenim preparades unes propostes molt engrescadores per poder tornar al Museu de la mà de monitors d’esplai i potser amb nous companys acabats de conèixer. Com cada any, després de Sant Joan i fins a finals de juliol, engeguem les activitats i tallers per a grups de nenes i nens de 3 a 12 anys , amb la voluntat de continuar apropant el coneixement musical amb joc, experiència i gaudi.\nProcurem relacionar cada activitat amb una família instrumental, amb una determinada manera de produir el so o amb tradicions culturals diverses i anar afegint propostes noves, de manera que aquesta temporada ja en tenim nou de diferents!\nSense renunciar a visitar part de la col·lecció, les propostes tenen un enfoc essencialment participatiu i experimental que convida a la creació i a la re-creació. N’hi ha per a tots els gustos: els més menuts fan sonar cantirets mentre s’esquitxen percudint a l’aigua; els altres poden construir un instrument de corda, de vent o de percussió en funció dels interessos i l’edat. Els que prefereixen tocar directament poden experimentar amb un Theremin i d’altres enginys elèctrics o bé participar del conjunt sonor del gamelan del Museu.\nI per acabar, la novetat d’enguany és un taller de percussió africana en el que a més a més d’aprendre alguns patrons rítmics amb diferents instruments, un músic nadiu de Guinea Bissau els farà descobrir el llenguatge dels tambors, els diferents codis rítmics que encara utilitzen alguns col•lectius africans per enviar missatges d’un poblat a l’altre, o per comunicar-se entre els músics i els balladors del conjunt en festes i rituals.\nTot plegat, un conjunt de propostes que ens tindran el Museu ben actiu abans del merescut descans de l’agost!\nPodeu consultar les propostes detallades a través d’aquest enllaç.


SERVEIS A EMPRESES - Hotel-Escuela de Sant Pol de Mar. Dirección Hotelera, Gastronomía y Artes culinarias y Restauración y EventosHotel-Escuela de Sant Pol de Mar. Dirección Hotelera, Gastronomía y Artes culinarias y Restauración y Eventos\nDes del seu inici, l’Hotel-Escola de Sant Pol de Mar ha mantingut una interacció contínua amb el teixit socioeconòmic del nostre país, alternant diferents nivells d’estratègia. per una part, firmant convenis de pràctiques per a que els nostres alumnes puguin realitzar part de la seva formació a les empreses més importants i, per altra, molt important, portant a terme programes formatius, projectes i esdeveniments d’interès recíproc, tant per les empreses amb les que desitgem mantenir una vinculació estable, com per una millor formació de l’alumnat.\nAixí, ofereix diferents serveis dirigits a les empreses: consultoria, formació a mida, etc., totes elles, en la nostra línia de voler estar i formar part de les principals iniciatives i projectes empresarials, contribuint amb idees i fomentant la investigació mitjançant l’anàlisi i l’estudi de casos i establint fructíferes sinergies aula – empresa.\nLa llarga trajectòria i ampla experiència de l’Hotel-Escola de Sant Pol de Mar li permet gaudir d’una perspectiva estratègica de la indústria hotelera, de la seva evolució al llarg del temps i de les tendències que apunta el futur del sector. Aquest bagatge es tradueix en un coneixement dels principals grups empresarials que composen aquest àmbit d’activitat, dels seus diversos modes operatius, així com dels seus equips directius. A això hem d’afegir un aspecte al que sempre ha mostrat una atenció especial com formadors: la innovació.\nAquesta relació universitat-empresa ha permès a H-E StPOL ajudar a les empreses, compartint coneixement i experiències, recolzant noves iniciatives de negoci, formant directius, assessorant i avaluant projectes a nivell nacional i internacional, fomentant la investigació i la col·laboració empresarial, desenvolupant nous conceptes i models de negoci, i proporcionant solucions per potenciar o posar al dia activitats ja en funcionament.\nEl concepte de formació contínua abasta tots aquells nivells de formació que qualsevol professional pot necessitar al llarg de la seva carrera, ja sigui en coneixements, competències i habilitats. Quant a formació contínua, entenem com primordials els següents objectius:\nPotenciar la qualificació professional de cada treballador, a nivell individual i, com a resultat, la competitivitat de les empreses, a nivell general.\nActualització de coneixements i sistemes d’operativitat, noves tecnologies, etc.\nInserció del treballador a xarxes professionals de la seva especialitat d’interès (networking).\nContribució, com a conseqüència, al desenvolupament i dinamització del teixit econòmic i laboral de l’entorn.\nLa formació contínua és indispensable en el sector hoteler i turístic, sotmès a dinàmiques constants de millora i desenvolupament. Per això, a H-E StPOL, per tots aquells que han acabat els seus programes formatius i/o disposen d’una experiència professional, concreta la seva oferta de formació contínua a diferents nivells.\nH-E StPOL elabora programes personalitzats de formació estratègica per a directius en lideratge, gestió avançada en recursos humans, administració i finances, marc legal, tècniques avançades de negociació, gestió del temps, gestió de crisi, presa de decisions, sistemes de millora de rendiment i serveis, incorporació de noves tecnologies, estratègies d’internacionalització, responsabilitat corporativa, gestió ambiental, últimes tendències en comunicació i màrqueting, assessoria i imatge i altres àrees.\nTots ells són adaptats a cada nivell i requeriment específic: directius mitjans, executius sènior, membres de juntes i càrrecs de grups empresarials, a més de professionals individuals i emprenedors. Són programes a mida, adaptats a cada necessitat en un món professional sotmès a canvis constants. Per això, H-E StPOL compta amb els millors professionals i un ampli ventall de possibilitats quant a enfocament, formats i ubicació.\nSi vols créixer i fer créixer la teva empresa acudeix a l’Hotel-Escola de Sant Pol de Mar.\nEs tracta de cursos fets a mida per a les empreses, gremis o Administracions Públiques que els sol·licitin. Poden realitzar-se tant en el Campus de l’H-E StPOL com en les pròpies empreses (In-company Training).\nAquestes són algunes de les empreses, gremis i Administracions Públiques del sector turístic i hoteler a les que H-E StPOL ha impartit cursos:


El 31 de Desembre ja és la diada oficial de Mallorca - MÉS per Mallorca\nEl 31 de Desembre ja és la diada oficial de Mallorca\nMiquel Ensenyat: “Som un col•lectiu d’adhesió lliure, com haurien de ser tots els col•lectius del món, perquè sense llibertat què pot valer la pena?”.\nEl passat 31 de desembre vàrem viure la primera Diada oficial de Mallorca, amb una Festa de l’Estendard que va comptar, per primera vegada, amb la participació oficial del Consell de Mallorca. D’aquesta manera, es dóna resposta a un clam popular històric i es dóna continuïtat a la festa civil més antiga d’Europa que, abans dels Decrets de Nova Planta, era considerada la festa de l’illa.\nEls actes de la diada varen començar amb el pregó de Carlos Garrido a Alaró, per continuar l’endemà amb la gala al Teatre Principal de Palma, on varen actuar grups actuals de l’illa com Joana Gomila o Circ Bover, actuacions que combinaren la contemporaneïtat amb la reivindicació de la cultura popular i de les nostres arrels. Així, el president del Consell, Miquel Ensenyat, en el seu discurs va reflexionar sobre la mallorquinitat i va dir «som un col•lectiu d’adhesió lliure, com haurien de ser tots els col•lectius del món, perquè sense llibertat què pot valer la pena? No creim en les imposicions, ni tampoc en les exclusivitats: sentir-se mallorquí és compatible amb qualsevol altra identitat, o fins i tot amb més d’una identitat. Som qui som, però som més que allò que som". Al discurs del president també es va fer esment a diversos temes, com la necessitat d’una millora del finançament.\nMÉS també va convocar a la manifestació del 30 de desembre, que enguany va comptar amb la participació de prop de 2.500 persones i va començar, com ja és tradiciobnal, a les 18 hores al passeig del Born i va recórrer els carrers d’Unió, plaça Weyler, el carrer de la Riera, la Costa de la Pols, el carrer de Sant Miquel on es va llegir el manifest reivindicatiu de la Plataforma, amb el debat sobre el dret a decidir i sobre la pluralitat de l’Estat i la democràcia més viu que mai. La nit va concloure amb el concert del grup valencià ZOO, al Parc de les Estacions.\nEl diumenge el Consell va convocar als batles i batlesses de la part forana per anar a la missa solemne de la seu, on també va participar la corporació insular. Miquel Ensenyat es mostrà molt satisfet dels actes de celebració de la Diada, i manifestà que "El 31 de desembre celebram el naixement d’un poble que, amb els evidents canvis produïts pel temps i amb les aportacions de la gent d’altres indrets que ha vengut a enriquir-nos, és el que avui coneixem com a poble de Mallorca. Un poble que és autoconscient i orgullós de ser qui és i que duu per bandera la pau, la multiculturalitat i el progrés".


L’Ateneu inicia aquest dissabte la seva programació musical - Ajuntament de Rubí\nL’Ateneu inicia aquest dissabte la seva programació musical\nL’Ateneu inicia aquest dissabte la seva programació musical Aquest cap de setmana, l’equipament municipal obrirà l’espai “Música per a petita infància” i la 5a edició del Cicle de Jazz, organitzat per l’Associació Jazz Rubí https://www.rubi.cat/ca/actualitat/noticies/l2019ateneu-inicia-aquest-dissabte-la-seva-programacio-musical https://www.rubi.cat/ca/actualitat/noticies/l2019ateneu-inicia-aquest-dissabte-la-seva-programacio-musical/@@images/image/preview\nAquest cap de setmana, l’equipament municipal obrirà l’espai “Música per a petita infància” i la 5a edició del Cicle de Jazz, organitzat per l’Associació Jazz Rubí\nDuet The Voice of the Viol (foto: The Voice of the Viol)\nL’Ateneu Municipal enceta aquest dissabte dues de les propostes musicals que ha programat per a aquesta tardor. A partir de les 11.30 h, obrirà l’espai Música per a petita infància, adreçat a famílies amb infants de 0 a 5 anys, mentre que a les 16.30 h tindrà lloc la primera activitat dins el 5è Cicle de Jazz, organitzat per l’Associació Jazz Rubí.\nMúsica per a petita infància aprofita la música com a vehicle per treballar l’expressió i la creativitat a les primeres etapes de la vida, així com a element d’educació emocional dels infants. Una vegada al mes, les famílies poden participar en dinàmiques d’escolta i experimentació de diferents sons i ritmes inspirats en elements naturals: el mar (21 d’octubre), la terra (18 de novembre) i el cel (16 de desembre). Per assistir a les sessions, cal inscriure’s prèviament ja que l’aforament de la sala on es realitza l’activitat és limitat. Tota la informació sobre el cicle es pot consultar, juntament amb la resta d’activitats familiars de l’equipament, a l’adreça ateneurubi.cat/activitatsfamiliars.\nEl mateix dissabte, arrenca la 5a edició del Cicle de Jazz, amb el qual l’Associació Jazz Rubí pretén acostar aquest gènere i els seus intèrprets a la ciutadania. Coincidint amb l’inici d’aquesta proposta, l’entitat ha organitzat a les 16.30 h una masterclass de jazz vocal amb la la cantant Viktoria Pilatovic on es treballarà la preparació d’un repertori vocal propi i la improvisació. La sessió té un preu de 30€ i per assistir-hi cal adreçar un correu a l’adreça isalo@isalalljazz.com. Posteriorment, a les 20.30 h, Pilatovic oferirà un concert gratuït acompanyada de la pianista Michele Fäber, el contrabaixista Curro Gálvez i el bateria Enrique Heredia, qui conformen un dels trios rítmics més consolidats de l’escena jazzística catalana. La programació completa del cicle es pot trobar a ateneurubi.cat/5ecicledejazz.\nTorna la música clàssica\nEl proper divendres 27 d’octubre, a les 20.30 h, s’iniciarà el darrer trimestre d’actuacions del cicle Sala Clàssica, que durant tot l’any ha acostat el públic a músiques antigues i del gènere clàssic, tot incidint en la pedagogia sobre el context de les peces interpretades i els seus autors. A la primera sessió, l’equipament acollirà un recital d’acordió a càrrec de Marc Jiménez, que oferirà un repertori amb obres de Robert Schumann, J. S. Bach, Charlie Chaplin i Pau Casals, entre altres.\nLes següents cites dins d’aquest cicle, també de caràcter mensual, aniran a càrrec de The Voice of the Viol, que oferiran un recital de viola de gamba a duet amb veu soprano el 24 de novembre, i del clarinetista Oriol Romaní, el 22 de desembre.


So de pau | Altre lloc Blocat | Xarxa de blocs catalans\nA partir d´avui em podreu trobar a:\nS´acaba l´any i previsiblement molts de nosaltres ens farem propòsits de cara al nou any. Són aquelles coses que volem fer i que mai ens atrevim o no trobem el moment per fer-les. Jo crec que qualsevol moment de l´any està molt bé per replantejar-se la vida i com volem viure-la. Acabar amb les rancúnies, els mals rotllos, aquelles coses que no ens deixen ser feliços del tot però qui és completament feliç? Jo ho podria ser. Tinc molts motius. Una família increïble i petita però molt unida. Uns amics que sempre estan aprop meu. Algú que amb el seu somriure fa que els problemes deixin d´existir. Sé que ell sempre estarà al meu costat. Però em queda una petita ferida per curar i no depèn només de mi. A vegades t´allunyes d´algunes persones sense cap motiu. No us ha passat algun cop que un dia te n´adones que has perdut el contacte amb algú amb qui quedaves sovint per anar a prendre un cafè, per sopar, per anar al cine, etc i ha passat que de cop t´enrecordes d´aquesta persona i vols recuperar el contacte. Doncs això em va passar amb unes amigues de tota la vida. Un dia em vaig trobar amb una d´elles i em va retreure que no les haguès trucat. Em vaig disgustar molt perquè una relació d´amistat ha de ser cosa de dos. Jo podria haver-les trucat i elles també a mi. I algú ho va fer??? La resposta és NO. Va ser deixadesa per part de totes dues. Em va demostrar que no existia una amistat verdadera perquè amb els amics de veritat no s´actua d´aquesta manera. Així que em vaig distanciar encara més. La veritat és que no sé que fer. No sé si val la pena arreglar-ho. No sé si té sentit. Hi ha coses que quan es perden ja no es tornen a recuperar.[@more@]\nAvui tot llegint un post de la Reusenca m´ha vingut al cap la meva feina. Treballar a un hospital de nit de vegades pot ser una mica complicat. M´agrada molt ser infermera. No sé si sóc bona o dolenta com a tal però faig la feina amb ganes però hi ha una cosa que em fa la guitza de tant en tant i és la son. Quan arriben les 2 o les 3 de la matinada els meus ulls es volen tancar. Per sort no és cada nit però quan passa és terrorífic perquè apart de la feina assistencial haig d´escriure una mica sobre cada malalt i en porto 20, així que tinc una estoneta de feina burocràtica. Una vegada fa anys vaig escriure ben adormida i al cap d´una estona em vaig adonar que no recordava res del que havia escrit, així que vaig començar a repassar les planxetes (és el lloc on escrivim) i em vaig horroritzar perquè no hi havia res que tingués ni cap ni peus. Pures barbaritats. Així que vaig haver de repassar tot un altre cop. A vegades em plantejo si val la pena sacrificar les nits de son a casa però la qüestió és que a la feina estic a gust. Tot i que les estadístiques diuen que la gent que treballa a les nits té menys esperança de vida. Si estic a aquest torn és perquè no treballo totes les nits, tinc temps per fer les coses que a mi m´agraden, i una mica també perquè sempre he treballat amb la mateixa gent i m´agrada. També hi ha més bon rotllo i ens ajudem molt els uns als altres. No necessito res més.[@more@]\nDesprés de tants dies sense escriure ni amb gens de ganes d´escriure he pensat que potser era hora, almenys d´explicar com em va tot últimament. I la veritat és que estic contenta com feia anys que no ho estava. Ahir em vaig pesar i ja he perdut 8 kg així que puc dir que estic contenta perquè m´estic esforçant molt perquè tot surti bé i torni a ser la mateixa Cristina de fa uns quants anys ( de fa molts anys). D´altra banda dir que amb el meu amic (no sé com definir-lo) estic molt bé. Ahir vam tenir la primera discussió (si se li pot dir així) després de gairebé 8 mesos. Jo crec que no va ni arribar a discussió, més aviat diferència d´opinions. A la feina tot bé treient un parell de mandrosos que es pensen que van a la feina a dormir però és un tema que està en vies de solució. D´altra banda també estic començant a sortir amb un grup de senderisme que ja els he conegut i són genials. Aquest dissabte anem a Sant Jeroni (Montserrat) i després de comprar-me botes noves i de perdre 3 ungles pujant al Tuc de Mulleres ja he après la lliçó i vaig millor preparada que mai,jeje. Espero que surti bé l´invent. Un altre dia us parlaré del "bon rotllo" que hi ha a renfe últimament però això ja forma part d´un altre post.\nNo sé si algú coneix l´Amma, una dona hindú que va per tot el món amb el seu missatge de pau repartint abraçades i moments de meditació per tothom que vulgui. Fa anys que sento parlar d´ella i aquesta vegada rebré la seva abraçada perquè crec que té quelcom especial. És important apropar-se a ella en silenci i després de rebre la seva abraçada seguir uns minuts en silenci. Se li poden fer preguntes o simplement gaudir del moment de recolliment. També és important la vestimenta. És convenient vestir-se de blanc. Indica puresa. És un color que dóna bon rotllo en contrapunt al color negre. Jo em deixaré abraçar. Algú s´hi apunta?[@more@]\nDoncs sí, he anat a una reunió de tupper sex. Hi havia una amiga que estava segura que aquesta reunió era per comprar caramayoles amb diverses formes. I si que hi havia coses amb diverses formes però sense la caramanyola. Vibradors de tots els colors, tamanys i utilitats. Boles vaginals i anals. Roba per sorprendre a la parella amb transparències. Manilles molt especials. Lubricants comestibles. Condons amb gustos. Calcetes que es mengen i un llarg etcètera. El que ha tingut més èxit han sigut les boles xineses o vaginals. Sobretot perquè les meves companyes de feina tenen nens petis i la musculatura vaginal una mica laxa. Diuen que si et poses les boles per anar a comprar o fer la feina de casa amb paciència i temps s´enforteix tota aquesta musculatura i les relacions sexuals són més intenses i se sent més plaer. S´haurà de provar, no?\nOstres, ja fa dies de l´últim post, una mica trist d´altra banda però que en aquell moment em venia de gust de parlar-ne sobre aquell tema. Ara us vull parlar de la meva desconnexió actual amb blocat. La veritat, us seré sincera, no tinc gens de ganes d´escriure. Potser serà perquè des que vaig començar amb aquest nou replantejament (dieta+esport) no tinc tan temps per dedicar-hi i la veritat és que ho estic gaudint com mai ho havia fet. La dieta va sobre rodes (he perdut 4 quilets) i l´esport cada cop m´agrada més. Ser capaç de fer alguna cosa per mi mateixa sense que ningú m´obligui em motiva molt i em dóna encara més ganes de continuar endavant així que tot i que trobo a faltar llegir els blocs suposo que de moment hauré de prioritzar i fer el que més em convè. De totes formes m´enrecordo de tots una mica. I si em necessiteu ja sabeu on trobar-me.\nDes de que he tornat de vacances que el cap em dóna moltes voltes. Penso en una cosa que em va deixar glaçada. Allà a Buenos Aires la meva amiga em va deixar un llibre. Es diu "Nunca más" y relata els testimonis de les persones que varen ser torturades, humiliades durant el règim dictatorial de Videla. Encara a hores d´ara hi ha més de 8000 persones desaparegudes. Aquesta gent per anomenar-los d´alguna manera va inventar mètodes de tortura per fer mal sense arribar a matar. Un d´ells és la picana elèctrica, un aparell que donava descàrregues elèctriques a orelles, aixelles, pits, genitals, als llocs més sensibles. Tenien una guia del voltatge que podien aplicar. Combinaven diferents mètodes de tortura i mentrestant encenien la ràdio a molt volum perquè no s´escoltessin els crits. Quan no trobaven la resposta que necessitaven els adormilaven amb medicació i els llançaven des d´avions al mar. Al cap dels dies alguns cossos apareixien a la vora del mar. Altres persones les mataven d´un tret al cap i les cremaven juntament amb neumàtics perquè no es notès tan l´olor a carn humana i no segueixo…És un genocidi en tota regla i sé que han passat molts anys però em va deixar al.lucinada veure com la gent pot seguir amb la seva vida desprès de viure una cosa així. Les mares de la Plaza de Mayo se segueixen reunint un cop per setmana perquè el que va passar no s´ha d´oblidar i perquè encara hi ha repressors que estan lliures i no han pagat per les barbaritats que van cometre. A més a més dels nens que varen ser separats de les seves mares i que viuen des de petits amb altres "pares adoptius" i que ara van descobrint quins van ser els seus pares reals i quins són en realitat els que han cuidat des de petits. La meva amiga em deia que el que de vegades li posa els pèls de punta és saber que hi ha gent amb la que es creua cada dia, inclús potser algun veí que en el seu moment va col.laborar amb tota aquesta barbàrie. La veritat és que és un tema que no deixa indiferent. Si us interessa hi ha aquesta pàgina:


L'estrena de L'ànima de la nit, sobre un noi que conviu amb la seva mare morta, coincideix amb la descoberta d'un cas similar a València. Blanca Bardagil dirigeix una comèdia negra a la Sala Flyhard.\nLAURA SERRA BARCELONA. 31/03/2012 00:00\n260x366 Alain Hernández és el Dani, el fill que viu amb la seva mare morta tres setmanes. / ROSER BLANCH Alain Hernández és el Dani, el fill que viu amb la seva mare morta tres setmanes. / ROSER BLANCH\nUna notícia de successos apareixia als diaris d'ahir: "Un jove conviu amb el cadàver de la seva mare en un pis d'Aldaia". Els bombers van haver d'entrar pel balcó de l'habitatge, alertats per la mala olor, i van trobar el cos d'una dona de 57 anys en estat de descomposició. El mateix dia que es feia aquest macabre descobriment en un municipi de Valencià, a la Sala FlyHard de Barcelona estrenaven L'ànima de la nit , una obra de Blanca Bardagil que converteix en comèdia negra un cas molt similar. Ja se sap que el teatre beu de la realitat. Immediata. "M'havien explicat el cas d'una persona que havia estat cuidant la seva mare diversos dies sense ser conscient que era un cadàver. No ho entenia, que era morta. La història em va impressionar molt. I passats els anys, vaig investigar i vaig trobar que hi ha molts casos d'aquest estil", diu l'autora i directora.


36 anys després torna el Concert-Final de La SúperSardana de l’Any, a l’Espluga de Francolí | EFMR.cat\nInici Notícies Cultura 36 anys després torna el Concert-Final de La SúperSardana de l’Any, a...\n36 anys després torna el Concert-Final de La SúperSardana de l’Any, a l’Espluga de Francolí\nSardanes a la plaça Montserrat Canals (Imatge: Gerard Bosch)\nAquest proper dissabte 15 de maig, se celebrarà el Concert-Final del concurs ‘La SúperSardana de l’Any’, a partir de dos quarts de 6, al Teatre del Casal de l’Espluga de Francolí. Aquesta serà la 2a edició d’un certament especial, ja que permetrà escollir la guanyadora entre les guanyadores del Premi Popular de les 16 darreres edicions del concurs ‘La Sardana de l’Any’. La 2a part del concert la protagonitzarà el Quartet Mèlt, famós per haver guanyat una edició del concurs de talents de TV3 ‘Oh Happy Day’.\nLa 1a part comptarà amb les cobles Contemporània i Reus Jove, que interpretaran les 8 sardanes finalistes seleccionades a través de diverses Eliminatòries. Aquestes fases de votació popular han tingut una molt bona participació, superior a la d’altres anys. També a la Final de l’Espluga es podrà votar per triar la guanyadora, i serà exclusivament a través d’internet.\nLa retransmissió es podrà seguir en directe a través d’internet, via el canal de YouTube de la Confederació Sardanista de Catalunya o a la pàgina oficial www.lsda.cat, tant si l’esdeveniment pot comptar amb públic o no.\nL’organització de la 2a edició de ‘La SúperSardana de l’Any’ està motivada sobretot per la dificultat d’estrenar sardanes noves durant el 2020 per la pandèmia. Davant les poques obres disponibles s’ha impulsat, 36 anys després, una nova final amb les guanyadores des que es va recuperar el certamen l’any 2004.\nL’Ajuntament de l’Espluga de Francolí ha organitzat diverses activitats al matí per homenatjar els membres de la colla sardanista Joventut Espluguina. Així, a les 11 del matí, després de la hissada de la senyera per recordar la presència per primer cop d’aquest símbol als carrers del municipi en època de franquisme, durant els actes de la Ciutat Pubilla de l’any 1969, tindrà lloc un concert de sardanes a càrrec de la cobla Reus Jove, en el que s’interpretaran algunes de les sardanes vinculades a l’Espluga de Francolí.\nA la 1 del migdia, i a la plaça de Montserrat Canals, davant del monument a la Sardana inaugurat durant els actes de la Ciutat Pubilla, se celebrarà l’acte d’homenatge a la colla sardanista Joventut Espluguina, amb parlaments, assistència d’autoritats i l’actuació de la Coral Espluguina i la cobla Reus Jove. Tot seguit, i per cloure els actes del matí, al vestíbul del Teatre del Casal, s’inaugurarà una exposició, sota el títol ‘El llegat sardanista a l’Espluga de Francolí’, comissariada per Xavier Lozano Bosch. Un acte que no estarà obert al públic, però que permetrà visitar durant tot el cap de setmana l’exposició.\nPresentació dels actes d’homenatge a la Colla Sardanista Joventut Espluguina (Imatge: Laia Molné)\nSúperSardana de l'Any a l’Espluga de Francolí\nSúperSardana de l’Any\nArticle anteriorLa Diputació invertirà 250 mil euros a Concactiva per adaptar els vivers d’empreses i impulsar l’ús d’energia renovable\nArticle següentMés d’un 91% dels conquencs majors de 80 anys han rebut la pauta completa de la vacuna


Un Onze de setembre participatiu i combatiu\nLaia Estrada A peu de carrer dimarts, 26 d'agost de 2014\nEls actes al voltant de la Diada de l'11 de setembre a les nostres comarques, afortunadament, seguiran sent tan nombrosos com les passades edicions: conferències, actes polítics i culturals, ofrenes florals, marxes de torxes, concentracions i, per suposat, manifestacions.\nUn any més, però, hi ha qui s'entesta en buscar problemes i contradiccions on no n'hi ha i veu la manifestació unitària del Camp, promoguda des de fa 18 anys per l'Esquerra Independentista, com un intent de boicot a altres actes. Concretament, en aquesta edició, a la V que es farà a Barcelona.\nCom s'ha demostrat els anys anteriors, d’ençà que l’ANC començà a organitzar actes, res més lluny de la realitat. La manifestació celebrada a la capital del Baix Camp no va suposar cap greuge per l'exitosa Via Catalana, a la que molts i moltes de nosaltres hi vam participar, com tampoc no va afectar negativament a les manifestacions que tingueren lloc a Barcelona el 2012.\nDe fet, la manifestació que es convoca a Reus no només no ha perjudicat altres convocatòries i ha estat perfectament compatible amb elles, sinó que ha facilitat que milers de persones que no es desplaçarien a Barcelona poguessin participar activament a la Diada manifestant-se, enlloc de limitar-se a quedar-se a casa seguint la retransmissió.\nPerquè no apostem pels centralismes defensem la legitimitat i la idoneïtat que no només es celebrin actes a Barcelona, sinó que pensem que s'han d'omplir places i carrers a totes les viles l'onze de setembre, com els dies anteriors, els posteriors, i els 365 dies l'any. Reivindicant els nostres drets com a poble, però també els nostres drets laborals, uns serveis públics de qualitat, la igualtat de gènere, el respecte envers el medi ambient, etc.\nTot i així, estic segura que la V que es farà a Barcelona serà tot un èxit i me'n alegro, perquè aquesta V ha de ser de “voluntat” i de “votar”, però també de “victòria”, de “valentia”, de “vencerem” i de “vindicacions”, de mútiples vindicacions necessàries per a assolir una veritable sobirania.\nNo puc evitar, però, mostrar el meu desacord amb la idea d'apel·lar als “grans líders mundials” demanant el seu suport al procés d’independència de la CAC. Recordem la recent “palmadeta” que li donava Merkel al President de l'Estat Espanyol, en relació al seu rebuig absolut envers el referèndum... poca cosa cal esperar...\nRecordem, també, que són la UE, el FMI o el BM els responsables del vertiginós empobriment que patim les classes populars, per tal que les elits financeres no deixin d'obtenir beneficis a costa del gran negoci del Deute. Penso que la V de la Diada en cap cas ha de ser de “Venda”, ni del procés ni de la nostra terra, i amb determinades aliances, és complicat evitar-ho. De fet, malauradament, ja fa temps que tenim el país en venda a mans de la burgesia catalana...\nPer últim, em sembla perfecte que qui ho vulgui participi de la manifestació convocada per Societat Civil Catalana, que a darrera hora s'ha vist amb la necessitat de fer una crida per tal que les hordes xenòfobes i racistes amb qui connecten no assisteixin a la seva convocatòria, doncs, està clar, saben que els donarà mala imatge. Ja veurem si els líders del PP, el PSOE i Ciutadans aconsegueixen evitar les fotografies juntament amb les banderes amb el “pollastre”, o d'altres simbologies feixistes.\nVoldria remarcar, però, que si parlen de “seny”, el més assenyat seria que respectessin el dret a que el poble sigui sobirà per a decidir el seu futur i el seu present. De la mateixa manera que, en cas que no se'ns permeti fer-ho, el més assenyat serà desobeir, ja que malgrat que no serà legal, serà el més legítim.


El Plat de Calent torna a Altea amb la seua 4ª edició i 16 establiments participants - Altea Digital\nEl Plat de Calent torna a Altea amb la seua 4ª edició i 16 establiments participants\nLes jornades gastronòmiques “El Plat de Calent” van consolidant-se a Altea com una cita d’obligada visita al municipi. El regidor de Comerç, Miguel De la Hoz, ha donat a conèixer els 16 establiments que participen en esta 4ª edició, que es desenvoluparà del 21 de febrer a l’1 de març a Altea i Altea la Vella: Bon Vent, Bistro Shabby Chic, Ca Toni, Ca Pere, El Austríaco, El Perro Negro, El Pescador, Gi&Bla, La Taberna del Xef, L’Ombù, Mallol, Maná Lounge, Melitón Jardín, Miramar, Oceans Lounge i Terramaris.\nEl responsable de l’àrea ha agraït als restaurants la seua implicació i participació en estes jornades “que cada any compten amb més adeptes i amb les que volem posar en relleu la nostra gastronomia amb productes típics de la zona”. Els 16 establiments han confeccionat diversos menús que oscil·len entre els 20 i els 35€ amb productes locals d’esta època de l’any i amb el plat de calent com a protagonista.\nCom és habitual, per a tots els participants o ‘ruters’ que degusten qualsevol dels menús, hi haurà diversos premis. “Es sortejaran dos abonaments de 100€ per gastar en el comerç local; dos lots de vi, gentilesa de Borja Pérez; dos lots de productes ecològics per part de Planeta Granel i un menjar per a dues persones en l’establiment guanyador d’esta ruta gastronòmica”, ha detallat l’edil de Comerç.\nLa valoració dels restaurants es portarà a terme a través dels programes en paper o a través de l’app Gastroeventos. El responsable de l’aplicació, Mario Ayús, ha explicat el seu funcionament “l’app es pot descarregar gratuïtament i en ella es pot veure, de manera intuïtiva, informació dels establiments, com els menús, els horaris o imatges, entre d’altres, per facilitar estes jornades. També es pot valorar el millor plat de calent, la presentació del menú i el servei amb un codi QR que hi haurà als restaurants”.\nEls premis per als establiments van a càrrec de Gastroeventos i Ràdio Altea. Els tres restaurants més valorats obtindran promoció i publicitat a la plataforma de Gastroeventos durant un any i el guanyador també obtindrà una campanya de falques publicitàries a Ràdio Altea.\nMiguel De la Hoz també ha tingut paraules d’agraïment cap als patrocinadors com Borja Pérez, Planeta Granel, El Escaparate, L’Exquisit Mediterrani i Patronat Costa Blanca i ha animat a la participació de tots els ‘ruters’ per gaudir dels “deliciosos menús típics de la zona que han ofert els nostres hostalers”.\nEl Plat de Calent continua sumant participants en la…\nComerç lliura els guardons de la jornada…


Avui parlem amb: el Dr Valentí Pineda Solàs, metge Pediatre | Blog iSalutacasa\nAvui parlem amb: el Dr Valentí Pineda Solàs, metge Pediatre\nPublicat el 24 novembre 2012 per AnnaPlaHuberti\nAvui parlem amb: el Dr Valentí Pineda Solàs, metge Pediatre. El Dr. Pineda és pediatre i coordinador de la unitat de malalties infeccioses pediàtriques i hospitalització pediàtrica de la CSPT de Sabadell. Professor de la UAB.\nEs fa necessària una especialitat de malalties infeccioses en pediatria?\nSí, com més expertesa més avança la medicina, s’especifica més com per exemple: sobre les infeccions en nens debilitats per processos oncològics, nens immigrants amb SIDA, etc.\nQuines són les malalties infeccioses més comunes en l’edat pediàtrica al nostre país?\nAquestes són les infeccions banals o menys importants:\nLes infeccions respiratòries: Refredats, Bronquitis, Otitis\nLes infeccions gastrointestinals\nLes Infeccions d’orina\nHi ha hagut aparició de malalties infecciones diferents de les que tenim normalment degut a la immigració?\nSí, per exemple: hi ha la malaltia de Chagas importada de nens immigrants de Sudamèrica, representa un 36% dels nascuts al Parc Taulí fills d’immigrants.\nTambé hi ha molts infants d’altres països que venen en adopció. Quins consells dónes als nous pares?\nEl consell és aplicar el protocol, que és fer una anàlisi complerta per descartar malalties importades o malalties cròniques. També que segueixin el calendari vacunal segons l’edat del nen. És molt important seguir unes normes d’alimentació adequades.\nActualment hi ha pares que creuen que no han de vacunar als seus fills. Quin consell els hi donaries?\nEls diria que els vacunin, per salut pública. Significa que hi ha malalties que generen despesa pública degut a que poden generar un ingrés del nen i això té un cost. Si es poden preveure aquestes malalties o bé eradicar-les amb les vacunacions, a sanitat li surt més barat que el cost dels ingressos.\nHi ha moltes vacunes noves que han sortit al mercat, creus que totes són necessàries?\nDepèn de quines, totes les que surten sí, perquè hi ha verificació de l’eficàcia per les societats de vacunació.\nHi ha dues societats: FDA (Food Drug Administration, USA) i EMA ( Agència Europea del Medicament), que controlen l’eficàcia i aconsellen la vacunació.\nPer exemple, creus necessari vacunar contra el Rotavirus?\nAquest és un dels exemples, com he dit abans, de vacuna de salut pública. Evitaria ingressos i baixaria el cost per sanitat.\nCreus que hi ha desconeixement avui en dia de com han d’afrontar els pares les malalties banals dels seus fills?\nFins ara sí, és un problema crònic ja que es dóna importància a coses banals que es podrien resoldre a casa, però a la sanitat pública això està canviant ja que la gent és conscient de les retallades que està fent el govern i creu que la falta de personal fa que l’atenció sigui més dificultosa i lenta.\nA urgències ha disminuït el nombre de visites i les urgències que venen tenen més sentit urgent. La gent acut menys a urgències per banalitats.\nGràcies Dr. Pineda, ens ha agradat molt poder parlar amb tu, esperem poder-ho tornar a fer més endavant.\nPodeu veure altres Consells d’ iSalut a casa amb temes relacionats amb nens al nostre blog.\nAquesta entrada s'ha publicat dins de Avui parlem amb, Nens, Vacunes i s'ha etiquetat en Avui parlem amb, ayuda a domicilio, domicilio, enfermera, enfermera a domicilio, gent gran, infermera, nens, niños, nurse, pediatria, Salut, salut i benestar, teleasistencia per AnnaPlaHuberti. Afegeix a les adreces d'interès l'enllaç permanent.


L'IES Marratxí homenatge Jaume March i li posa el seu nom a la biblioteca del centre\n14 maig 2021 14:21\nJaume March Serra, qui va ser director de l'IES Marratxí i un pedagog compromès, i que va morir fa dos mesos en un accident de trànsit a Menorca, ha rebut aquest dijous un emotiu homenatge a l'institut que va dirigir.\nL'IES Marratxí ha batiat amb el nom de Jaume Serra la biblioteca del centre i aquest dijous s'ha descobert la placa que així ho indica.\nL'acte ha comptat amb l'assistència del Conseller d'Educació, Martí March, acompanyat pel director del centre, Jaume Pau Mateu, i els batles de Marratxí i Santa Maria, aquest darrer com a antic professor de l'institut.\nL'acte s'ha fet en un dels patis del centre. S'ha glosat la figura de March i, posteriorment, el Conseller Martí March, ha pres la paraula per recordar que Jaume March, ha deixat petjada, tant en el centre com en tots els càrrecs que havia ocupat, i que el millor llegat que havia deixat era el seu amor per l'educació.


Un de cada quatre catalans fa una vida sedentària i no practica cap esport\nL'Agència de Salut Pública alerta que cada any moren 3.300 persones a Catalunya per causes relacionades amb el sedentarisme, la majoria vinculades amb l'obesitat. Girona acull una caminada popular com a acte central del Dia Mundial de l'Activitat Física a Catalunya\nACN Girona 16/04/2012 16:11\nEl 26% dels catalans fan una vida sedentària i no practiquen esport de forma habitual. Aquesta és una de les principals conclusions de l'últim estudi de l'Agència de Salut Pública, que alerta que a cada any moren 3.300 persones a Catalunya per causes relacionades amb el sedentarisme, la majoria vinculades amb l'obesitat. Això representa un 5,5% de la mortalitat del país relacionada amb la manca d'activitat física\nLa manca d'activitat física és un problema perquè, tot i que la inactivitat no és una malaltia, sí que és una causa que pot predisposar a contraure una patologia crònica. Des de fa tres anys, entitats i administracions impulsen activitats de sensibilització amb motiu del Dia Mundial de l'Activitat Física. L'acte central és una caminada popular a Girona. Sota la premissa que l'activitat física és fonamental per a la promoció de la salut, el Govern, l'Ajuntament de Girona, la Diputació, la Universitat de Girona i esportistes, de la mà de diverses entitats, impulsen durant 15 dies activitats amb motiu del Dia Mundial de l'Activitat Física. L'acte central serà una caminada popular el proper 19 d'abril, que recorrerà la ciutat de Girona amb diversos punts de sortida i arribada al parc del Migdia. El 2011, 66.356 persones van participar en algun dels 272 actes organitzats per reivindicar l'esport i l'activitat física com a pràctica saludable arreu de Catalunya.\nEl Dia Mundial de l'Activitat Física se celebra cada 6 d'abril des del 2002 arreu del món, i Catalunya és pionera a l'Estat amb l'impuls i la participació en diverses iniciatives entre el 6 i el 22 d'abril. Dirigida tant a infants i adolescents com a adults i gent gran, la iniciativa, de caràcter mundial, vol fomentar que la ciutadania es mogui amb el missatge "Acumula 30 minuts d'activitat física cada dia", seguint les recomanacions de l'Organització Mundial de la Salut (OMS).\nA banda de la caminada popular, del 16 al 22 d'abril hi haurà diverses activitats gratuïtes organitzades per diferents entitats que es poden consultar a la web de la Càtedra de Promoció de la Salut de la Universitat de Girona.


CICLE MITJÀ : d’octubre 2011\nClassroom objects - Els objectes de la classe\nEls nens i nenes de 4t han realitzat un joc visual. Es tractava d’amagar 10 objectes de la classe enmig d’una pila de coses.\nD’una banda han repassat els seus noms en anglès: a sharpener, a book, a ruler, a rubber, a pencil, a pen, a crayon… i de l’altra han après a dibuixar els objectes que utilitzen cada dia a l’escola.\nA veure si els sabeu trobar!\nPublicat per cicle mitja a 12:40 Cap comentari:\nEls de tercer a l’Aquàrium\nEl passat dijous 6 d’octubre, els alumnes de tercer vam fer una sortida a l’Aquàrium de Barcelona. Des del començament del curs, a l’assignatura de Medi, hem estat treballant els animals. Així vam poder aprofitar aquesta sortida per consolidar el que havíem après a l’escola i poder aprendre moltes coses noves.\nLa sortida va anar d’allò més bé! El viatge en autocar se’ns va fer curt, vam esmorzar abans d’entrar i a la porta d’entrada ens esperaven la Sílvia i la Natàlia, que serien les nostres guies durant tot el matí. Elles van ser les que ens van deixar bocabadats explicant-nos moltíssimes curiositats sobre diferents peixos, per què són d’una manera o d’una altra, on viuen... què apassionant és el fons del mar!\nMés tard, vam anar a una aula a fer un taller, on vam repassar tot el que havíem fet, vam dibuixar diferents peixos dissecats i fins i tot vam poder veure les parts d’un peix, al natural. Quina gana ens va entrar!!\nQuan vam acabar el taller, vam anar a veure els que faltaven: els pingüins!. Vam riure i gaudir tant amb les seves peripècies, que fins i tot se’ns va oblidar que havíem de dinar!.\nPer acabar vam sortir cap a un parc, a prop del mar, on després de dinar vam poder jugar una bona estona i finalment vam tornar a Sabadell.\nCom podeu ajudar els vostres fills des de casa?\n- Revisant agenda i carpeta.\n- Fent un seguiment de si agafen el material per portar a l’escola.. Cal tenir l’horari en un lloc ben visible.\n- Ajudant-los o supervisar la motxilla la nit abans.\n- Orientant-los en les seves feines. No fer- les!\n- Ajudant-los a assolir un bon hàbit de lectura.\n- Ajudant-los a organitzar el seu temps ( activitats, deures, tele, lectura, jocs…) i ajudant-los a respectar-lo.\n- Revisant tant els seus hàbits d’estudi de controls com els seus habits de treball.\n- Procurant que el temps d’estudi sigui diari, a la mateixa hora i en un espai adequat.\n- Comunicant qualsevol canvi que pugui afectar el rendiment escolar o la part afectiva.\n- Somrient però exigint ( afectivitat però exigència).\n- Ensenyant-los a superar obstacles i fent-los veure que tot acte té conseqüències, siguin positives o no.\nPublicat per cicle mitja a 3:19 Cap comentari:


Antón Costas atribueix a la socialdemocràcia francesa la destrucció del contracte social\nDavant mig centenar de directius i empresaris, Antón Costas ha impartit avui una conferència al Fòrum Empresarial del Llobregat impulsat per AEBALL, basada en el seu últim llibre El Final del Desconcert, assenyalant que l'origen del trencament del contracte social, sobre el qual es basa el capitalisme europeu, es va produir durant el domini de la socialdemocràcia francesa. La idea de la globalització financera com a equivalent a la modernitat, va venir de la mà dels socialistes francesos, a mitjans dels 80, època en què dirigents gals estaven al capdavant de les principals institucions, tant de la Unió Europea com econòmiques mundials.\nRespecte al deute espanyol, el catedràtic de Política Econòmica considera que a llarg termini "veurem un quitament." Comparada a la grega, va assegurar que a Espanya es farà de forma més fina, tenint en compte que si es vol tornar al progrés cal fer alguna cosa amb part d'aquest deute: "Els deutes es paguen, si, mentre es pugui". També ha assegurat que en aquest país hi ha un problema seriós de productivitat que no es pot millorar per vies convencionals, a causa de l'escàs mida de les empreses. Pel que ha subratllat que "no ens podem oblidar de la mida" La productivitat es correlaciona amb la mida i a Espanya hi ha un problema de "liliputismo", ha dit.\nCostas ha recordat que Espanya, a part de tenir l'única constitució occidental que recull que el sistema econòmic serà l'economia social de mercat, és el país europeu amb major nombre de cartells, que fixen els preus de forma no progressiva. Per això ha insistit que "l'esquerra no entén que avui la política més eficient de la defensa social és la política de defensa de la competència".\nDavant la reacció del BCE respecte la crisi amb més dosis d'austeritat, ha recordat a Bernake quan presidia la Reserva Federal nord-americana, que va dir la frase històrica: "No tinguin por a consumir, a invertir, a demanar crèdit, perquè aquí hi ha la Reserva Federal, que farà tot el necessari durant tot el temps que sigui necessari fins que l'economia nord-americana baixi del 6% d'atur”. Això, segons el conferenciant, va significar transfusions de crèdits de 35 bilions mensuals des d'octubre 2008 fins a maig de 2018. Segons la seva opinió, el problema d'Europa està en pretendre recuperar una economia estable sense aquestes transfusions.\nL'expert ha atribuït a l'augment de la desigualtat la ruptura del contracte social que considera "adhesiu" essencial per al funcionament del capitalisme. Un problema de distribució greu que comporta una desigualtat preocupant és la causa del deteriorament del contracte social. Es tracta d'una desigualtat que "destrueix la societat i el capitalisme civilitzat, el que és el mateix, l'economia de mercat ben regulada". Costas també ha recordat que el sistema capitalista és "maniacodepressiu", perquè compta amb fases d'eufòria i de depressió.\nEl populisme, la resposta política\n"En termes lògics", ha dit Costas, "no sorprenen els populismes polítics, que tenen millor olfacte per identificar el malestar social i la sang que els anomenats demòcrates socials". Si el contracte social es deteriora cal esperar que també es deteriori la democràcia parlamentària. Els no populistes, "en comptes d'oferir solucions a aquest deteriorament demonitzen els populismes", ha subratllat. Per això, Bolsonaro al Brasil és la resposta al desig de canvi de les classes mitjanes, les que havien abans enfilat a Lula da Silva. Igualment, a Catalunya sorgeixen anticapitalistes: "Si uns han deixat de donar suport l'Estat social, els altres se suposa que deixaran de sostenir la seva part del contracte social i, per tant, no sorprèn el desordre social i el populisme polític."\nCosta ha recomanat als empresaris i a l'administració pública "treballar en el que s'anomena la santíssima trinitat, entre les tasques, els poders i les responsabilitats, que ha d'estar en perfecta harmonia i equilibri per al funcionament correcte". El repte es troba en millorar el repartiment de responsabilitats. Per a això cal augmentar l'eficiència administrativa i orientar les empreses i les administracions a la millora de processos.\nRespecte a l'inevitable "procés" independentista, Costas ha assegurat que s'acabarà votant un estatut reforçat, però reconeix no saber amb certesa quan tindrà lloc. "Un reforç de l'estatut que millorarà l'autogovern, convertint-se en la constitució catalana d'un estat federal, tal com està reflectit en la Constitució", ha sentenciat.


Foment d´esports de Tona : El Foment s'enfronta a Sant Cugat, Manresa, Berga i Cardedeu a la lliga catalana de tennis\nEl Foment s'enfronta a Sant Cugat, Manresa, Berga i Cardedeu a la lliga catalana de tennis\nEls equips inferiors del Foment han disputat aquest cap de setmana quatre partits de la lliga catalana de tennis, amb el resultat de dues victòries i dues derrotes.\nL’equip cadet femení i l’infantil masculí van guanyar a casa contra el Sant Cugat i el Manresa respectivament. Les altres dues categories, l’infantil femení i l’aleví masculí van perdre contra el Berga i el Cardedeu.\nEls nens i les nenes de l’escola s’ho han passat d’allò més bé i han gaudit de bones jornades de tennis. I han estrenat equipacions!\nL'equip aleví masculí es va desplaçar a Cardedeu. Foto: Foment d'Esports\nEls nens de l'escola de tennis han estrenat equipació. Foto: Foment d'Esports\nL'equip infantil femení, a Berga. Foto: Foment d'Esports\nL'equip infantil masculí del Foment. Foto: Foment d'Esports


El teatre gestual d'Yllana esbudella el món del cine - À Punt\nEl teatre gestual d'Yllana esbudella el món del cine\nLa companyia teatral aterra a La Rambleta amb un espectacle sobre el món del cine que es pot veure fins al 18 d'abril.\nEl grup de teatre Yllana porta el seu humor a La Rambleta\n17 d'abril 2021 - 17:32\nValència/ La companyia teatral Yllana aborda el món del cine en el seu últim espectacle Gag Movie. La paròdia i l'humor que caracteritza el teatre gestual d'Yllana esbudella les interioritats del cine, tot mostrant què hi ha a l'altra banda de la pantalla i, alhora, fa un repàs a algunes de les pel·lícules més rellevants de la història del sèptim art.\nCésar Maroto, Rubén Hernández, Susana Cortés i Antonio de la Fuente, donen vida a l'ampla varietat d'oficis que treballen en el cine: actors, guionistes, productors... "Els personatges ixen de la pantalla i interactuen amb el públic en una nova realitat", diu Antonio de la Fuente. L'espectacle és una bateria de gags que fan una paròdia irreverent sobre tot allò que hi ha darrere, en els bastidors del cine.\nL'objectiu de l'obra és "fer riure en un moment en el qual tots tenim problemes per a oblidar", assegura l'actriu Susana Cortés, que emfatitza que "ara és mes necessari que mai anar al cine o al teatre".\nGag Movie es representa a l'espai cultural La Rambleta de València fins al 18 d'abril, dirigida a tot tipus de públic.


Kerben Hotels - PREUS AMB ELS DESCOMPTES MÉS GRANS a tots els hotels a Kerben\nexperiència [Kerben, Mayen]\nPer als viatgers què vulguin captar les imatges i els sons de Kobern-Gondorf, Maifeld-Fewo és l'el·l\nPer als viatgers què vulguin captar les imatges i els sons de Kobern-Gondorf, Maifeld-Fewo és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. El Maifeld-Fewo, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Aquest hotel ofereix nombroses instal.lacions en el lloc per satisfer el més exigent dels clients. Gaudiu de les comoditats d'alta gama com ara calefacció, balcó/terrassa, despertador, videojocs a l'habitació, ventilador per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Maifeld-Fewo és la vostra destinació si buscau allotjament de qualitat a Kobern-Gondorf.\nLlocs històrics de Kerben\nKerben és una base excelent per a explorar en profunditat les vistes de Mayen. Amb un gran nombre d'atraccions per descobrir, aquesta desitjable part de la ciutat no deixarà de meravellar-vos. Kerben té molt a oferir: llocs famosos, bons restaurants i una gama d'entreteniment emocionant. Gaudeixi de les millors ofertes d'Agoda.com quan decideixi estar a Mayen. Explori un llistat complet d'allotjaments i trobi el lloc perfecte per a vostè. Per trobar les millors ofertes d'hotels a Kerben, simplement entri les seves dates de viatge a la pestanya de recerca.\nDescobreixi els barris de Kerben\nHotels Kerben populars


Entre Deux Pays Apartments Spa Bèlgica - Ofertes d'hotels amb els MILLORS DESCOMPTES EN LÍNIA\nRue Silvela 10, Spa City Center, Spa, Bèlgica, 4900 - Veure al mapa\nMés informació sobre Entre Deux Pays Apartments\nDissenyat tant per oci com per negoci, Entre Deux Pays Apartments està situat idealment a Spa City Center; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEntre Deux Pays Apartments també ofereix moltes instal.lacions per enriquir la seva estada a Spa. Les carecterístiques més important de l'hotel inclouen habitació familiar, ascensor.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb aire condicionat, calefacció, balcó/terrassa, insonorització, aparell de televisió a cada habitació. L'hotel ofereix moltes oportunitats d'oci úniques, com camp de golf (a 3 km). Entre Deux Pays Apartments és la vostra destinació si buscau allotjament de qualitat a Spa.\nCal que informeu el Entre Deux Pays Apartments de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.


LEGO i PLAYMOBIL asseguren que no compliran la llei de consum tot emparant-se en mentides | Notícies | Plataforma per la Llengua\nLa Plataforma per la Llengua denuncia LEGO i PLAYMOBIL per negar-se a etiquetar en català, tal com la llei de consum catalana obliga des del 2010\nPLAYMOBIL manipula el redactat de les dues sentències del Tribunal Constitucional que donen suport a l'obligació d'etiquetar en català per excusar-se\nLEGO va dir que compliria la llei, però després d'una consulta a les autoritats espanyoles finalment es fa enrere\nEl cap de comunicació de PLAYMOBIL, Björn Seeger, ha comunicat a la Plataforma per la Llengua que PLAYMOBIL no complirà la llei que l'obliga a etiquetar en català, perquè el departament legal de l'empresa entén que aquesta llei no els afecta. Per al cap de comunicació, «segons el Tribunal Constitucional d'Espanya, el legislador català pot regular que aquesta documentació sigui també en català quan aquests productes siguin destinats a ser venuts, exclusivament, a Catalunya. Però aquest no és el cas. Els nostres productes no es comercialitzaran només a Catalunya, sinó també en altres comunitats autònomes, per tant la documentació només és obligatori que sigui en castellà».\nLa Plataforma per la Llengua, però, denuncia que això és fals. El Tribunal Constitucional ha dit explícitament tot el contrari. Així, la sentència 7/2018 no només és favorable al fet que el Govern català obligui a l'etiquetatge en català sinó que diu clarament que «del art. 38 CE no cabe derivar la garantía de que todas las empresas de un mismo sector disfruten del mismo grado de libertad en todo el territorio nacional, sino que cabe derivar la garantía de que todas las empresas de un mismo sector disfruten del mismo grado de libertad ante cada ordenamiento individualmente considerado, el estatal y los autonómicos».\nSobre les sentències 147/1996 i 88/2017 que esmenta PLAYMOBIL, en cap moment no diuen que només afecti les empreses que venen exclusivament a Catalunya, sinó tot el contrari. La sentència 147/1996 del Tribunal Constitucional espanyol remarcava que el Govern català, que és qui tenia plenes competències, podia fer obligatori el català en l'etiquetatge en les mateixes condicions que el Govern espanyol ho feia per al castellà: «A partir de la prescripción estatal con arreglo a la cual los datos obligatorios del etiquetado "se expresarán necesariamente al menos" en castellano, la Generalidad se encuentra plenamente habilitada para establecer igual necesidad por lo que hace a la lengua catalana». La sentència 88/2017 aclareix que «La Comunidad Autónoma de Cataluña es competente para adoptar una regulación donde se establezca la obligación de que determinados documentos e informaciones sobre los bienes o servicios comercializados en Cataluña se encuentren también en catalán».\nL'ONG per la llengua considera la interpretació manipulada que fa PLAYMOBIL de la llei i les sentències -totalment en sentit contrari a la realitat- com una voluntat explícita de fer prevaldre la ideologia particular de l'empresa per sobre de les normatives del mercat i de l'estat de dret. El més sorprenent és que, més enllà de falsejar la llei, el cap de comunicació de PLAYMOBIL afegeix en la seva resposta a la Plataforma per la Llengua: «Observació addicional: com a fabricant de joguines no volem formar part de cap debat polític, ni que la nostra marca estigui instrumentalitzada».\nLEGO comunica que complirà la llei i després es fa enrere\nAquesta primavera LEGO va informar a la Plataforma per la Llengua que tenia previst adaptar-se a la llei i que de manera progressiva aniria incloent el català en tots els seus productes venuts a casa nostra i que fins i tot es plantejava incloure el català al web. Tanmateix, aquesta tardor la multinacional danesa s'ha fet enrere i ha comunicat a la Plataforma per la Llengua un canvi de posició. LEGO va consultar a la Comissió Europea si calia complir aquesta llei. La Comissió va demanar un aclariment a les autoritats espanyoles, les quals van informar-la que l'única llengua obligatòria és el castellà i que el català era opcional.\nMés enllà que això és fals, cal tenir en compte que LEGO estipula com a principi de responsabilitat «complir la lletra i també l'esperit de les lleis i regulacions en els països on operem i actuar de manera ètica».\nLa Plataforma per la Llengua denuncia PLAYMOBIL i LEGO per pràctiques il·legals\nÉs en aquest marc que l'ONG per la llengua ha denunciat PLAYMOBIL i LEGO a l'Agència Catalana de Consum per tal que siguin sancionades. L'Agència Catalana de Consum, en una comunicació recent arran d'una petició feta per la Plataforma per la Llengua, expressava que en el marc de la seguretat jurídica «finalment es donen les circumstàncies adequades per aplicar la llei, un cop esvaïts els dubtes en virtut de sengles sentencies del TC». D'acord amb la legislació actual, LEGO i PLAYMOBIL rebran una sanció d'entre 10.001 i 100.000 euros en funció del que estableix l'article 332-3 de la Llei del Codi de consum.\nUna llei vigent avalada pel Tribunal Constitucional espanyol\nDes del 2010, la llei 22/2010 del Codi de consum de Catalunya obliga, mitjançant l'article 128-1, que certs productes, entre els quals les joguines, hagin de tenir les dades obligatòries de l'etiquetatge i les instruccions en català. Totes les comunitats lingüístiques europees de dimensions similars a la nostra tenen la mateixa obligació; obligació que, d'altra banda, també existeix per al castellà a tot Espanya per diverses normatives generals de l'Estat o bé per algunes lleis de consum autonòmiques. Malgrat tot, el Defensor del Pueblo i el Grup Parlamentari Popular al Congrés de diputats espanyol van presentar un recurs d'inconstitucionalitat vers aquest aspecte de la llei, que finalment el Tribunal Constitucional espanyol (sentència 88/2017, del juliol del 2017, i sentència 7/2018, del gener del 2018) va desestimar. Un cop avalada, les empreses de joguines han d'adaptar-s'hi sense cap tipus de dubte legal. Ara com ara hi ha vora 200 empreses que ja apliquen la Llei 22/2010 del Codi de consum.\nLes incoherències lingüístiques de PLAYMOBIL i LEGO quan es tracta del consumidor català\nLlevat del cas català, la Plataforma per la Llengua no té constància de cap altre cas on PLAYMOBIL i LEGO s'hagin negat a complir una altra llei semblant i fins i tot l'hagi combatut amb arguments falsos. De fet, tant PLAYMOBIL com LEGO en alguns casos van fins i tot més enllà de la llei per atendre la llengua dels consumidors. Això és el que passa per exemple amb PLAYMOBIL amb el maltès. El maltès no és obligatori a l'etiquetatge i a la vegada és molt menys parlat que el català, però és present en l'etiquetatge exterior de tots els productes venuts a Catalunya. Cal tenir en compte que, més enllà d'Alemanya, PLAYMOBIL produeix a Malta, però també a la República Txeca i al País Valencià (a Onil). A Malta el maltès té una oficialitat parcial compartida amb l'anglès, però al País Valencià el català comparteix cooficialitat amb el castellà, i l'ajuntament d'Onil és en territori catalanoparlant del País Valencià, municipi on és llengua oficial. Els ninots de PLAYMOBIL venuts a Catalunya duen l'adreça de Zindorf (seu central a Alemanya) i la d'Onil o bé Hal Far (a Malta). A Catalunya, l'etiquetatge en general inclou entre 25 o 26 llengües que segons els productes ocupen més o menys espai d'acord amb les dades obligatòries de cada joguina. Entre aquestes llengües hi ha mercats molt més petits que el nostre o amb llengües menys parlades com el danès, el noruec, el finès, l'estonià, el lituà, el letó, l'eslovè, l'eslovac, el maltès o el croat. A més, pel que fa al simbolisme per països de les seves instruccions, PLAYMOBIL presenta el suec com a llengua de Suècia i de la minoria sueca de Finlàndia, o l'italià per a Itàlia i la minoria de parla italiana de Suïssa, o fins i tot inclou el símbol de Bèlgica per als pocs parlants d'alemany d'aquest país, o també el turc i el grec per a Xipre.\nLEGO també inclou la llengua de mercats molt més petits que el català en el seu etiquetatge. Aquest és el cas, per exemple, de l'eslovac, el finès, el noruec, el lituà, l'eslovè, el macedoni, el letó, l'estonià o l'islandès.